У праграмным комплексе рэалізоўваецца шэраг мультымедыйных функцый, якія дазваляюць пашырыць магчымасці звычайнага папяровага падручніка. Дадатковыя матэрыялы праграмнага комплексу змяшчаюць ілюстрацыйны матэрыял, які актывізуе мысліцельную дзейнасць навучэнца і забяспечвае практычную нагляднасць навучання. Выкарыстанне аўдыяфрагментаў, якія агучаны прафесійнымі чытачамі, прадстаўлены ў аўтарскім выкананні ці створаны з дапамогай функцыі сінтэзу маўлення, дазваляе палепшыць успрыняцце новага матэрыялу, уздзейнічаючы на слыхавыя цэнтры галаўнога мозга.